

*Crna Gora*

*Glavni grad – Podgorica*

*Komunalna policija*

*tel/fax: 237 - 861*

*ul. Vasa Raičkovića bb*

*e-mail: pgkompolicija@t-com.me*

**Broj:** **16-D1-032/18-1142**

**Podgorica, 12.mart 2018. godine**

Komunalna policija Glavnog grada – Podgorice, -postupajući po zahtjevu , advokata iz Podgorice, od 05.marta 2018.godine, na osnovu člana 29 stav 2 tačka 10 člana 31 Zakona o slobodnom pristupu informacijama (″Sl. list RCG″, br. 68/05 i ″Sl. list CG″ br.44/12) d o n o s i,

# R J E Š E NJ E

**ODBIJA SE** zahtjev , advokata iz Podgorice, od 05.marta 2018.godine, za se pristup informaciji koja se odnosi na dostavljanje kopija Odluka o rasporedu radnog vremena za privredno društvo „Carine“d.o.o. Podgorica.

Zahtjev se odbija sa razloga što tražena informacija nije nastala u okviru djelovanja Komunalne policije Glavnog grada Podgorica, već se za predmetnu informaciju treba obratiti donosiocu predmetnih odluka, “Carine“d.o.o. Podgorica.

Žalba ne odlaže izvršenje rješenja.

**O b r a z l o ž e nj e**

, advokat iz Podgorice, obratio se Komunalnoj policiji Glavnog grada-Podgorica, dana 05.marta 2018.godine, zahtjevom kojim je traženo da mu se omogući pristup informaciji koja se odnosi na dostavljanje kopija Odluka o rasporedu radnog vremena za privredno društvo „Carne“d.o.o. Podgorica.

Kako Odluke o rasporedu radnog vremena, donose poslovodni organi odnosnih privrednih društava, a Komunalna policija Glavnog grada-Podgorica, saglasno odredbama člana 2 Odluke o radnom vremenu, iste isključivo ovjerava štambiljem , to tražena informacija nije nastala u okviru djelovanja organa vlasti od koga se taj podatak traži, već u okvriu poslovanje DOO”CARINE” iz Podgorice, koji su rukovaoci zbirke podataka u sklopu koje se nalazi tražena informacija.

Saglasno odredbama člana 29 Zakona o slobodnom pristupu inofrmacijama, kojim je propisano:”Organ vlasti odbiće zahtjev za pristup informaciji, ako:

1) pristup informaciji zahtijeva ili podrazumijeva sačinjavanje nove informacije;

2) je podnosiocu zahtjeva bio omogućen pristup istoj informaciji u toku prethodnih šest mjeseci; 3) postoji razlog iz člana 14 ovog zakona za ograničavanje pristupa traženoj informaciji.

Organ vlasti odbiće zahtjev za ponovnu upotrebu informacija, ako:

1) postupanje po zahtjevu podrazumijeva ili zahtijeva obavezu sačinjavanja nove informacije, prilagođavanja ili izdvajanja dijela informacije;2) postupanje po zahtjevu podrazumijeva ili zahtijeva nastavak izrade ili čuvanje informacije radi ponovne upotrebe; 3) je pristup informaciji ograničen u skladu sa čl. 14 i 15 ovog zakona;4) su predmet ponovne upotrebe statistički povjerljive informacije, u skladu sa zakonom kojim se uređuje zvanična statistika; 5) za pristup toj informaciji podnosilac zahtjeva mora da dokaže postojanje posebnog pravnog interesa; 6) su predmet ponovne upotrebe djelovi informacije koji samo sadrže logotipe, grb ili oznaku;7) su predmet ponovne upotrebe informacije koje su u posjedu obrazovnih i naučno-istraživačkih ustanova, kao što su škole i univerziteti, organizacije osnovane u svrhu prenosa rezultata istraživanja, osim informacija u posjedu biblioteka ustanova visokog obrazovanja; 8) su predmet ponovne upotrebe informacije koje posjeduju ustanove kulture, osim biblioteka, muzeja i arhiva; 9) se ponovnom upotrebom informacije povređuje pravo intelektualne svojine;10) te informacije nijesu nastale u okviru djelovanja organa vlasti od koga se taj podatak traži.

Ako organ vlasti odbije zahtjev za ponovnu upotrebu informacija zbog zaštite prava intelektualne svojine, dužan je da obavijesti podnosioca zahtjeva o nosiocu prava intelektualne svojine, ako je poznat, odnosno nosiocu licence od kojeg je organ vlasti dobio tu informaciju.”, odlučeno je kao u dispozitivu rješenja.

Žalba protiv ovog rješenja ne odlaže njegovo izvršenje.

**UPUTSTVO O PRAVNOM SREDSTVU**: Protiv ovog rješenja može se izjaviti žalba Agenciji za zaštitu podataka o ličnosti i pristup informacijama u roku od 15 dana od prijema rješenja, neposredno ili preko Komunalne policije Glavnog grada-Podgorica. . Žalba se podnosi u 2 primjerka, sa dokazom o uplati 3,00 € administrativne takse na žiro račun Budžeta Glavnog grada br.550-3026777-19-lokalna administrativna taksa, shodno Tarifnom broju 2 Odluke o lokalnim administrativnim taksama (»Sl.list RCG-Opštinski propisi«,br.4/04, 7/04 i »Sl.list CG-Opštinski propisi«,br.24/09 i 13/12)

Ovlašćeno lice,

Svetlana Turukalo, dipl.pravnica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOSTAVLJENO: N A Č E L N I K ,

* imenovanom **mr** **Goran Janković**
* predmet
* a.a. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_